《答金陵使君答王待制见寄杂言》
宋代·刘敞

阮公青云器，寓意必豪纵。西临广武寄一笑，英雄纷纷竞如梦。

有时不能平，途穷即长恸。仕哉咏怀篇，千载共悲讽。

金陵昔为帝王居，气象萧索无复馀。长江连天水东注，台城彷佛存邱墟。

主人文章谪仙老，感古能无激怀抱。作亭正得山水胜，登临更值风月好。

宾客满堂丝竹悲，古今风流自一时。君家夷吾虽有慷慨语，快意未必如君诗。

淮水东流千万年，此亭方与淮共传。念君归老庙堂上，未负赓歌留北山。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。